Reunió del Servei d’Atenció Museística de les Terres de l’Ebre | Museu de les Terres de l´Ebre
El divendres dia 20 de gener, es va celebrar una reunió informativa organitzada pel Servei d’Atenció Museística de les Terres de l’Ebre per als tècnics i regidors de cultura que gestionen els museus i equipaments patrimonials registrats o registrables de les Terres de l’Ebre.
Per a aquest acte es van convocar un total de 15 equipaments i ajuntaments de les quatre comarques que integren l’àmbit d’actuació del SAM. A la reunió també assistiren el Director dels Serveis Territorials de Cultura, Sr. Francesc Ferré, el Cap del Servei de Museus, Sr. Josep Boya i el Director del Museu de les Terres de l’Ebre.
L’acte té com a objectiu presentar els serveis que ofereix el SAM als equipaments patrimonials del territori, i establir conjuntament el pla de treball i les actuacions que han de permetre la millora de la qualitat i dels serveis dels museus del territori.